Suchinthana/ta-wikipedia huggingface dataset:
பூக்கும் சீன இலைக்கோசு

பூக்கும் சீன இலைக்கோசு (Choy sum அல்லது  choi sum, choi sam, கண்டோனீயம்; cai xin, caixin, yu choy, மாண்டரின்: 油菜,  Chinese flowering cabbage.) என்பது இலைக்காய்கறி ஆகும். இது பெரும்பான்மையான சீனச் சமையலில் பயன்படுகிறது. இத்தாவரத்தின் பேரினம் பிராசிகா, குடும்பம் பிராசிகேசியே ஆகும்.  பிராசிகா இராபா என்ற இனத்தில் வகைகள் பல உள்ளன. அவற்றில் ஒருவகை parachinensis அல்லது போக் சொய் var. parachinensis ஆகும். கண்டோனீயம்  () மொழியில் இதன் பொருள், "காய்கறிகளின் இதயம்" என்பதாகும். இந்த இனத்தில் தனித்துவமான மஞ்சள் நிற மலர்கள் பூக்கின்றன. ஒவ்வொரு பூவிலும் நான்கு மஞ்சள் முட்டை வடிவ பூவிதழ்கள், ஆறு ஆண் உறுப்புகள், அடர் பச்சை நிறமுள்ள சினையகமும் உள்ளன. ஒவ்வொரு விதையுறையிலும் 4 முதல் 46 விதைகள் உள்ளன. இதன் வேர்த்தொகுதி  வரை உள்ளது. ஏழு முதல் எட்டு இலைகள் உள்ள போது பூக்கள் பூக்கின்றன.  ஆழம் வரை வேர்கள் உள்ளன. இது ஆண்டுத் தாவரம் ஆகும்.

காட்சியகம்

இவற்றையும் காணவும் 
 கீரைகளின் பட்டியல்
 போக் சொய்

மேற்கோள்கள் 

இலைக் காய்கறிகள்
மந்துவில் (முல்லைத்தீவு)

மந்துவில் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
வீ. மதுசூதன ராவ்

வீரமாச்சினேனி மதுசூதன ராவ் ( Veeramachineni Madhusudhana Rao ) (ஜூலை 27,1917-ஜனவரி 11,2012) ஓர் இந்தியத் திரைப்பட இயக்குநரும், தயாரிப்பாளரும் மற்றும் திரைக்கதை ஆசிரியரும் ஆவார், இவர் தெலுங்குத் திரைப்படத்துறையில்  தனது படைப்புகளுக்காக முக்கியமாக அறியப்படுகிறார். இவர் 'வெற்றி' மதுசூதன ராவ் என்று பிரபலமாக அறியப்படுகிறார். இசை வெற்றிப் படங்களான அன்னபூர்ணா (1960) ஆராதனை (1962) ஆத்ம பாலம் (1964) ஜமீந்தார் (1965) அந்தஸ்துலு (1965) ஆத்மியுலு (1969) கிருஷ்ணவேணி (1974) மற்றும் சுவாதி கிரணம் (1992) ஆகிய திரைப்படங்களை இயக்கியுள்ளார்.

விருதுகள் 
 1965 ஆம் ஆண்டில் அந்தஸ்துலு படத்தை இயக்கியதற்காக தேசிய திரைப்பட விருதைப் பெற்றார்.
 1997இல் வாழ்நாள் சாதனைக்கான ரகுபதி வெங்கையா விருது
 சுவாதி கிரணம் படத்திற்கு சிறந்த குடும்பத் திரைப்பட நந்தி விருது

இறப்பு 
தனது 94வது வயதில் 2012 ஜனவரி 11 அன்று காலமானார்.[2]

மேற்கோள்கள்

வெளி இணைப்புகள் 
 

கிருஷ்ணா மாவட்ட நபர்கள்
கன்னடத் திரைப்பட இயக்குநர்கள்
தெலுங்குத் திரைப்பட இயக்குநர்கள்
2012 இறப்புகள்
1917 பிறப்புகள்
11 (எண்)

11 அல்லது பதினொன்று (Eleven) என்பது தமிழ் எண்களில் "கக"  என்பதைக் குறிக்கும் இந்து-அராபிய எண் ஆகும். பதினொன்று என்பது பத்திற்கும் பன்னிரெண்டுக்கும் இடைப்பட்ட இயற்கை எண் ஆகும். இலக்கங்கள் திரும்பதிரும்ப வரும் இயல்எண்களில் இது முதல் எண் ஆகும். இவ்வாறான எண்கள் ஆங்கிலத்தில் "repdigit" என அழைக்கப்படுகின்றன.

காரணிகள் 
பதினொன்றின் நேர்க் காரணிகள் 1, 11 என்பனவாகும்.

இயல்புகள் 

 பதினொன்று ஓர் ஒற்றை எண்ணாகும்.
 பதினொன்று ஐந்தாவது பகா எண் ஆகும்.
 பதினொன்று என்பது தசம எண்களில் முதல் இரண்டு இலக்க எண் ஆகும்.
 பதினொன்று என்பது ஒரு இருவழியொக்கும் சொல் ஆகும்.
 பதினொன்றானது இரண்டாவது பகா நான்கன்களின் (11, 13, 17, 19) முதல் எண்ணாகும்.
 பதினொன்றானது மெர்சென் பகாத்தனி வழங்காத முதல் பகா அடுக்கு ஆகும். ( ஒரு பகு எண்).

வகுபடும் தன்மை விதி
ஓர் எண் 11 ஆல் வகுபட அவ்வெண்ணின் ஒன்று விட்ட இலக்கங்களின் கூடுதல்களின் வேறுபாடு 0 ஆகவோ அல்லது 11 ஆல் வகுபடுவதாகவோ இருந்தால் அந்த எண் 11 ஆல் வகுபடும்.
எ.கா 
918,082: 9 − 1 + 8 − 0 + 8 − 2 = 22 = 2 × 11 (அல்லது) (9 + 8+ 8) − (1 + 0 + 2) = 22 என்பது 11 ஆல் வகுபடும்.
ஓர் எண்ணை வலமிருந்து இடமாக இரண்டு இரண்டு இலக்கங்களின் கூடுதல் 11 ஆல் வகுபடும்.
எ.கா 
627: 6 + 27 = 33 = 3 × 11. ஆகவே 627 என்ற எண் 11 ஆல் வகுபடும்.

அடிப்படை கணக்கீட்டு பட்டியல்

11 ஆல் பெருக்குதல்
பத்தடிமான எண்ணாண 11 ஆல் பெருக்க எளிதான வழி:

11 ஆல் பெருக்கும் எண்ணானது:

ஓர் இலக்கம் எனில், அதே  இலக்கம் திரும்ப திரும்ப வரும்: 
2 × 11 = 22

2 இலக்கங்கள் எனில் , இரண்டு இலக்கங்களுக்கு நடுவில் 11 என எழுதவும்:
 47 × 11 = 4 (11) 7 = 4 (10+1) 7 = (4+1) 1 7 = 517

3 இலக்கங்கள் எனில், முடிவின் முதல் இலக்கத்திற்கான முதல் இலக்கத்தை அதன் இடத்தில் வைத்திருங்கள், முடிவின் இரண்டாவது இலக்கத்தை உருவாக்க முதல் மற்றும் இரண்டாவது இலக்கங்களைச் கூட்டவும், முடிவின் மூன்றாவது இலக்கத்தை உருவாக்க இரண்டாவது மற்றும் மூன்றாவது இலக்கங்களைச் கூட்டவும், மேலும் மூன்றாவது இலக்கத்தை முடிவாக வைக்கவும் நான்காவது இலக்கம். 9ஐ விட அதிகமான எண்களுக்கு, 1ஐ இடது பக்கம் கொண்டு செல்லவும்.
123 × 11 = 1(1+2)(2+3)3 = 1353 ஆகிறது.
481 × 11 = 4(4+8)(8+1)1 = 4(10+2)91 = (4+1)291 = 5291

4 அல்லது அதற்கு மேற்பட்ட இலக்க எண்களை 11 ஆல் பெருக்குவதற்கு, 3 இலக்கங்களுக்கான அதே முறையைப் பின்பற்றவும்.

மேற்கோள்கள்

வெளி இணைப்புகள்

 

முழு எண்கள்
பகா எண்கள்
செந்தூல் கொமுட்டர் நிலையம்

செந்தூல் கொமுட்டர் நிலையம் (ஆங்கிலம்: Sentul Komuter Station; மலாய்: Stesen  Sentul Komuter) என்பது மலேசியா, கோலாலம்பூர், ஈப்போ சாலைக்கு அருகில் உள்ள பெர்கெந்தியான் சாலையில் அமைந்துள்ள கொமுட்டர் நிலையம் ஆகும். கோலாலம்பூர், செந்தூல் கிழக்குப் பகுதியில் அமைந்துள்ள இந்த நிலையம், முன்பு செந்தூல் தொடருந்து நிலையம் என்று அழைக்கப்பட்டது.

2015-ஆம் ஆண்டு முதல் இந்த நிலையம், கேடிஎம் கொமுட்டர் தொடருந்து சேவையின் சிரம்பான் வழித்தடத்தில் இணைக்கப்பட்டு உள்ளது.

நீண்ட காலமாக, இந்த நிலையம் செந்தூல்-கிள்ளான் துறைமுக வழித்தடத்தின் வடக்கு முனையமாக செயல்பட்டது. கிள்ளான் பள்ளத்தாக்கு இரட்டை வழித்தடக் கட்டுமானத்திற்கு (Klang Valley Double Tracking Upgrade) முன்னர், இந்த நிலையம் பத்துமலை-கிள்ளான் துறைமுக வழித்தடத்தில் இயங்கி வந்தது.

செந்தூல் கொமுட்டர் நிலையம், செந்தூல் தீமோர் இலகுத் தொடருந்து நிலையத்தில் இருந்து வடமேற்கே 730 மீ தொலைவிலும்;  செந்தூல் இலகுத் தொடருந்து நிலையத்தில் இருந்து தென்மேற்கே 900 மீ தொலைவிலும் அமைந்துள்ளது.

வடிவமைப்பு

மலாயா கூட்டமைப்பு மாநிலங்களின் தொடருந்து நிறுவனம், செந்தூல் நிலையக் கட்டிடத்தை தொடருந்துகளுக்கான மத்திய பணிமனையாகவும் மற்றும் பண்ட சாலையாகவும் பயன்படுத்தியதில் இருந்து,  செந்தூல் கொமுட்டர் நிலையம் இயங்கி வருகிறது. 

1989-1995-ஆம் ஆண்டுகளின் கிள்ளான் பள்ளத்தாக்கு தொடருந்து மின்மயமாக்கல் மற்றும் இரட்டைத் தட அமலாக்கத்தின் போதும்; செந்தூல் நிலையக் கட்டிடம் இடித்து மாற்றப்படவில்லை. கேடிஎம் கொமுட்டர் சேவைகளை ஆதரிக்கும் வகையில் செந்தூல் கட்டிடம் தக்கவைக்கப்பட்டு, மறுசீரமைக்கப்பட்டது. பின்னர் அந்தக் கட்டிடத்தில் சுழல் நுழைவாயில்கள் சேர்க்கப்பட்டன; கடவுச்சீட்டு வழங்குமிடமும் மேம்படுத்தப்பட்டது.

மரத்தால் கட்டப்பட்ட நிலையம்

மலேசியக் கொமுட்டர் நிலையங்களின் கட்டமைப்பில் மரத்தால் கட்டப்பட்ட ஒரு சில நிலையங்களில் செந்தூல் நிலையமும் ஒன்றாகும். மூன்றுக்கும் மேற்பட்ட வழித்தடங்கள்: மற்றும் ஒரு பெரிய பண்ட சாலைக்கு அருகில் அமைந்திருந்தாலும், இந்த நிலையம் ஒரு சாதாரணமான நிலையமாகவே காணப்படுகிறது. வரலாற்றுப் பழைமைத்தனம் பாதுக்காக்கப்பட்ட வேண்டும் என்பதற்காக இந்த நிலையத்தின் அசல்தன்மை அப்படியே உள்ளது.

பயணிகள் காத்திருக்கும் ஓர் அறை; மற்றும் இரண்டு அறைகள் கொண்ட ஓர் அலுவலகம் மட்டுமே பொதுவாக உள்ளன. மற்றபடி, தொடருந்து மின்கருவிகளை இயக்குவதற்கு ஓர் அறையும்; தொடருந்து ஊழியர்களுக்கான ஒரு சிறிய  அறையும் உள்ளன.

தீவு நடைமேடை

நிலையத்தின் முதன்மைக் கட்டிடத்திற்கும் தொடருங்கள் பயன்படுத்தும் வழித்தடத்திற்கும் இடையில் ஒரு இடைவெளி கொடுக்கப்பட்டு உள்ளது. மின்மயமாக்கல் திட்டத்தின் போது, பழைய நிலையத்தின் ஒரு பக்க நடைமேடை அகற்றப்பட்டது. அதற்குப் பதிலாக, இரண்டு தண்டவாளங்களுக்கு இடையில் ஒரு தீவு நடைமேடை கட்டப்பட்டது. 

தீவு மேடை நிலையத்தின் முதன்மைத் தளத்தில் இருந்து தென்மேற்கே 70 மீ தொலைவில் உள்ளது. முதன்மைத் தளம் ஒரு நீண்ட பாதுகாப்பான நடைபாதை; மற்றும் மேலடுக்கு பாதசாரிகள் பாலம் வழியாக இணைக்கப்பட்டுள்ளது. பாதசாரிகள் பாலம், தொடருந்து பண்ட சாலையுடன் இணைக்கப்பட்டுள்ளது. இருப்பினும் நிலையத்திற்கு வரும் பொதுமக்கள் பண்ட சாலைக்குள் போகாமல் இருக்க பாதசாரிகள் பாலம் பூட்டப்பட்டுள்ளது.

மேலும் காண்க 
 கம்போங் பத்து நிலையம் 
 பத்து கென்டன்மன் கொமுட்டர் நிலையம்
 பத்துமலை கொமுட்டர் நிலையம் 
 தாமான் வாயூ கொமுட்டர் நிலையம்
 புலாவ் செபாங் தம்பின் தொடருந்து நிலையம்

காட்சியகம்

மேற்கோள்கள்

வெளி இணைப்புகள்

கோலாலம்பூர் கூட்டாட்சியின் தொடருந்து நிலையங்கள்
மலேசியத் தொடருந்து நிலையங்கள்
சிரம்பான் வழித்தடம்
அபிமன்யு சிங்

அபிமன்யு சிங் ( Abhimanyu Singh ) (பிறப்பு 20 செப்டம்பர் 1974) ஓர் இந்திய நடிகர் ஆவார். இவர் முக்கியமாக இந்தி, தெலுங்கு மற்றும் தமிழ் மொழி படங்களில் பணியாற்றுகிறார்.

தொழில் வாழ்க்கை 
அபிமன்யு சிங், ராகேஷ் ஓம்பிரகாஷ் மெஹ்ரா இயக்கிய அக்ஸ் படத்தின் மூலம் அறிமுகமானார். 2009 ஆம் ஆண்டு வெளியான அனுராக் காஷ்யப் இயக்கிய குலால்''' திரைப்படம் இவரது முதல் முக்கிய படமாக அமைந்தது. இப்படத்தில் தனது சிறந்த நடிப்பிற்காக 2010 ஸ்டார்டஸ்ட் விருதுக்கு பரிந்துரைக்கப்பட்டார்.

ராம் கோபால் வர்மா இயக்கி 2010 ஆம் ஆண்டு வெளியான  ரத்தசரித்ரம் என்ற கும்பல் திரைப்படத்தில் இவரது நடிப்பு விமர்சன ரீதியான பாராட்டைப் பெற்றது. இயக்குநர் ஓனிரின் விமர்சன ரீதியாக பாராட்டப்பட்ட தொடர் படமான ஐ ஆம் படத்தில் ஊழல் செய்யும் காவல்துறை அதிகாரியாக நடித்ததற்காக இவர் பாராட்டுகளைப் பெற்றார்.

2017 இல், இவர் ஸ்ரீதேவியுடன் மாம் படத்தில் நடித்தார். இயக்குநர் அனில் சர்மாவுடன் ஜீனியஸ்'' (2018) திரைப்படத்தில் சிபிஐ அதிகாரியாக நடித்தார்.

இந்தி படங்களில் நடிப்பதுடன், தமிழ், தெலுங்கு மொழி படங்களிலும் நடித்து வருகிறார். நடிகர் இரசினிகாந்தின் அண்ணாத்த மற்றும் ஏ. எல். விஜய் இயக்கத்தில் 2013 இல் வெளிவந்த  தலைவா படத்திலும் எதிர்மறை பாத்திரத்தில் நடித்திருந்தார்.

மேற்கோள்கள் 

தெலுங்குத் திரைப்பட நடிகர்கள்
1974 பிறப்புகள்
இந்தித் திரைப்பட நடிகர்கள்
வாழும் நபர்கள்
தமிழ்த் திரைப்பட நடிகர்கள்
கார்போசிலேன்கள்

கார்போசிலேன்கள் (Carbosilanes)  என்பவை கரிமசிலிக்கன் சேர்மங்கள் ஆகும். இவற்றின் கட்டமைப்புகள் சிலிக்கான் மற்றும் கார்பன் அணுக்களை மாற்றுகின்றன.  அதாவது -Si−C−Si−C− இணைப்புகளால் மாற்றங்கள் நிகழ்கின்றன. இவை சிலிக்கான் கார்பைடின் மூலக்கூறு ஒப்புமைகளைக் குறிக்கின்றன. சேர்மங்கள் கார்பன் மற்றும் சிலிக்கான் இரண்டின் போக்கையும் பயன்படுத்தி நான்முக கட்டமைப்புகளை உருவாக்குகின்றன. கார்போசிலேன்களின் இருப்பு பட்டியல் பெரியதாகும்.

தயாரிப்பு
மெத்தில்சிலேன்கள் போன்ற எளிய கரிமசிலிக்கான் முன்னோடிகளின் வெப்பச்சிதைவிலிருந்து விளைபொருட்களாக கார்போசிலேன்கள் தயாரிக்கப்பட்டன.  மிகவும் திறன்மிக்க முன்னோடிச் சேர்மங்களில் முன்கூட்டியே தயாரிக்கப்பட்ட −Si−C−Si−C− துணைக்குழுக்கள் இருந்தன.

மேற்கோள்கள்

கார்போசிலேன்கள்
ஈய மக்னீசியம் நையோபேட்டு

ஈய மக்னீசியம் நையோபேட்டு (Lead magnesium niobate)  என்பது MgNb2O9Pb3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இரும்பு மின்சாரப் பொருளான ஈய மக்னீசியம் நையோபேட்டு உயர் மின் மீள்திரிபை வெளிப்படுத்துகிறது. அழுத்த மின்சாரஞ்சார்ந்த நுண்பிடிமான உணரிகள் தயாரிப்பில் இச்சேர்மம் பயன்படுத்தப்படுகிறது.

மேற்கோள்கள்

நையோபேட்டுகள்
மக்னீசியம் சேர்மங்கள்
ஈய சேர்மங்கள்
அப்துல் கபீர் கான்

அப்துல் கபீர் கான்  (Abdul Kabir Khan) பாக்கித்தான் நாட்டைச் சேர்ந்த ஓர் அரசியல்வாதியாவார்.  இவர் கைபர் பக்துன்வா மாகாணத்தின் புனேர் மாவட்டத்தைச் சேர்ந்தவர். 2024  ஆம் ஆண்டு பிப்ரவரி மாதம் முதல் கைபர் பக்துன்க்வா மாகாண சட்டமன்ற உறுப்பினராக பணியாற்றி வருகிறார். இவர் முன்னாள் மாகாண சட்டமன்ற உறுப்பினர் இயம்சத்து கானின் மகன் ஆவார்.

தொழில் 
அப்துல் கபீர் கான் 2024 ஆம் ஆண்டில் நடைபெற்ற  பொதுத் தேர்தலில் பாக்கித்தான் தெகுரீக்கே இன்சாபு /பி. கே-27 புனர்-III தொகுதியில் இருந்து சுயேட்சை வேட்பாளராக போட்டியிட்டார். 27,821 வாக்குகளைப் பெற்றார். இரண்டாம் இடத்தைப் பிடித்தவர் அவாமி தேசிய கட்சி சர்தார் உசேன் பாபக்கு ஆவார். அவர் 15,439 வாக்குகளைப் பெற்றார்.

மேற்கோள்கள் 

வாழும் நபர்கள்
பாகிஸ்தான் அரசியல்வாதிகள்
பாக்கித்தானியர்கள்
தும்பளை

தும்பளை (Thumpalai) என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது பருத்தித்துறை பிரதேச செயலாளர் பிரிவில் அமைந்துள்ளது. இது பருத்தித்துறைக்கு வடகிழக்கே சுமார் 6 கிலோமீட்டர் தூரத்தில் அமைந்துள்ளது.

பெயர்க்காரணம்
தும்பளை என்னும் பெயர் "தும்பு + அளை" என்பதிலிருந்து மருவி வந்திருக்க வேண்டும். அளை என்பது வாய்க்கால் அல்லது ஓடையைக் குறிக்கும் சொல்லாகும். முற்காலத்தில் தும்புக் கைத்தொழிலே இக்கிராமத்தின் முதன்மைப் பொருளாதார நடவடிக்கையாக இருந்திருக்கலாமென இடப்பெயர் ஆய்வாளர்கள் கருதுகின்றனர்.

என்றி டிரைமன் என்பவரால் 1893-இல் வெளியிடப்பட்ட "இலங்கைத் தாவரங்கள், ஒரு கையேடு" (A Handbook to the Flora of Ceylon), தும்பளை என்பது "வத்திக்கா ஒப்சிக்கியூரா" (Vatica obscura) என்ற இலங்கைக்கு சொந்தமான ஒரு பெரிய மரத்தின் தமிழ்ப் பெயர் என்று பதிவு செய்கிறது.

இங்குள்ள கோவில்கள்
 தம்புருவளை சித்தி விநாயகர் கோவில்
 தும்பளை நெல்லண்டை அம்மன் கோவில்
 தும்பளை கற்கோவளம் வீரபத்திரர் கோயில்
 தும்பளை முத்துமாரி அம்மன் கோவில்
 தும்பளை புனித லூர்து அன்னை தேவாலயம்

இங்குள்ள பாடசாலைகள்
 தும்பளை சைவப்பிரகாச மகா வித்தியாலயம்

இங்கு பிறந்தவர்கள்
 தாவீது அடிகள்

மேற்கோள்கள்

வெளி இணைப்புகள் 
தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
செபுத்தே கொமுட்டர் நிலையம்

செபுத்தே கொமுட்டர் நிலையம் (ஆங்கிலம்: Seputeh Komuter Station; மலாய்: Stesen Komuter Seputeh) என்பது மலேசியா, கோலாலம்பூர், செபுத்தே பகுதியில் அமைந்துள்ள கொமுட்டர் நிலையம் ஆகும். 

இந்த நிலையம் சிரம்பான் வழித்தடத்தின்  மற்றொரு வழித்தடமான புலாவ் செபாங் வழித்தடத்தில் கேடிஎம் கொமுட்டர்  தொடருந்துகளால் சேவை செய்யப்படுகிறது.

பொது

இந்த நிலையம் முன்பு 1999-ஆண்டு தொடங்கி, மிட் வேலி மெகாமால் மற்றும் மிட் வெளி சிட்டி எனும் வணிகப் பகுதியுடன் இணைக்கப்பட்ட ஒரே தொடருந்து நிலையமாக இருந்தது. 

இருப்பினும் 2004-இல், புதிய மிட் வேலி நிலையம் திறக்கப்பட்டதும், மிட் வேலி வணிக மையத்திற்கு  மிட் வேலி நிலையமே நேரடியாகச் சேவை செய்கிறது. செபுத்தே கொமுட்டர் நிலையத்தின் சேவைகள் நிறுத்தப்பட்டன.

இந்த நிலையம் மலாயா தொடருந்து நிறுவனத்தின் கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் செபுத்தே நகரத்திற்கான முக்கியத் தொடருந்து முனையமாகவும் செயல்படுகிறது.

அடிப்படை வசதிகள்

செபுத்தே நிலையத்தில் உள்ள வசதிகள் மற்ற நிலையங்களைப் போலவே உள்ளன. இந்த நிலையத்தில் அடிப்படை வசதிகளுடன் பயணச்சீட்டு வசதிகள், டிக்கெட் விற்பனை இயந்திரங்கள், தொட்டு செல் வசதிகள்  உள்ளன. 

மற்றும் கூடுதலாக, நிலைய நிர்வாகப் பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது. மற்ற கொமுட்டர் நிலையங்களைப் போலவே, தினமும் காலை 6.30 முதல் இரவு 8.30 வரையில் இந்த நிலையம் சேவை செய்கிறது.

மேலும் காண்க 
 பத்துமலை கொமுட்டர் நிலையம் 
 கம்போங் பத்து நிலையம் 
 பத்து கென்டன்மன் கொமுட்டர் நிலையம்
 தாமான் வாயூ கொமுட்டர் நிலையம்
 செந்தூல் கொமுட்டர் நிலையம்

மேற்கோள்கள்

வெளி இணைப்புகள்
Kuala Lumpur MRT & KTM Komuter Integrations 

கோலாலம்பூர் கூட்டாட்சியின் தொடருந்து நிலையங்கள்
மலேசியத் தொடருந்து நிலையங்கள்
சிரம்பான் வழித்தடம்
இரமண மூர்த்தி

ஜொன்னலகடா வெங்கட ரமண மூர்த்தி (; 20 May 1933 – 22 June 2016) என்பவர்  தெலுங்கு திரைப்பட நடிகரும் மற்றும் நாடக நடிகரும் ஆவார்.

திரைத்துறை
இரமண மூர்த்தி 20 மே 1933 அன்று விஜயநகரம் மாவட்டத்தில் பிறந்தார். இவர் அறிவியலில் பட்டம் பெற்று பின்னர் விரிவுரையாளராக கல்வித்துறையில் பணியாற்றினார். இவர் ஜொ. வெ. சோமயாஜுலுவின் சகோதரர் ஆவார்.

இறப்பு
22 ஜூன் 2016 இல் ஐதராபாத்தில் இதய அடைப்பு ஏற்பட்டு இறந்தார்.
இவர் தனது 83 வயதில் இறந்தார்.

ஆதாரங்கள்

1933 பிறப்புகள்
2016 இறப்புகள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
ஐக்கிய அமெரிக்காவின் கிழக்கு கடற்கரை

ஐக்கிய அமெரிக்காவின் கிழக்கு கடற்கரை (East Coast of the United States), அட்லாண்டிக் கடற்கரை, அட்லாண்டிக் கடலோரப் பகுதி என்றும் அழைக்கப்படுகிறது, இது கிழக்கு அமெரிக்கா அட்லாண்டிகப் பெருங்கடலைச் சந்திக்கும் கடற்கரையை உள்ளடக்கிய பகுதியாகும். 1776இல் ஐக்கிய அமெரிக்காவை உருவாக்கிய பதின்மூன்று குடியேற்றங்கள் இந்த கடற்கரையில் அமைந்திருந்தன. மேலும் இது ஐக்கிய அமெரிக்காவின் வளர்ச்சியில் முக்கிய பங்கு வகித்துள்ளது.

இப்பகுதி பொதுவாக அட்லாண்டிக் பெருங்கடலின் எல்லையில் உள்ள அமெரிக்க மாநிலங்களை உள்ளடக்கியதாகக் கொள்ளப்படுகிறது. கனெடிகட், டெலவெயர், புளோரிடா, ஜோர்ஜியா, மேய்ன், மேரிலாந்து, மாசச்சூசெட்ஸ், நியூ ஹாம்ப்ஷயர், நியூ ஜெர்சி, நியூயார்க், வட கரோலினா, றோட் தீவு, தென் கரோலினா, வர்ஜீனியா ஆகிய மாநிலங்கள், அத்துடன் கூட்டாட்சித் தலைநகரமான வாஷிங்டன், டி. சி., மற்றும் கடற்கரை அல்லாத மாநிலங்களான பென்சில்வேனியா, வெர்மான்ட் , மேற்கு வர்ஜீனியா ஆகியவற்றை உள்ளாடக்கியுள்ளது.

இடப்பெயர்ச்சி மற்றும் கலவை 
அமேரிக்காவின் கிழக்குக் கடற்கரையை அட்லாண்டிக் கடற்கரை என்றும் அழைப்பர். அட்லாண்டிக் கடற்கரை, அட்லாண்டிக் சமுத்திரத்தில்  இருப்பதால் காரணப் பெயரக உள்ளது.

அட்லாண்டிக் பெருங்கடலில் பெரிய கடற்கரையைக் கொண்ட 14 மாநிலங்கள் (வடக்கிலிருந்து தெற்கு வரைஃ மைனே, நியூ ஹாம்ப்ஷயர், மாசசூசெட்ஸ், ரோட் தீவு, கனெக்டிகட், நியூயார்க், நியூ ஜெர்சி, டெலாவேர், மேரிலாந்து, வர்ஜீனியா, வட கரோலினா, தென் கரோலினா. பென்சில்வேனியா மற்றும் வாஷிங்டன், டி. சி. முறையே டெலாவேர் நதி மற்றும் போடோமாக் ஆற்றின் எல்லையாக உள்ளன.

மேற்கோள்கள் 

ஐக்கிய அமெரிக்க வட்டாரங்கள்
மூடுபாடம்

மூடு பாடம் (Moodupadam) என்பது இராமு கரியத் இயக்கத்தில் 1963 ஆம் ஆண்டு வெளியான மலையாள மொழி திரைப்படமாகும். பிரபல எழுத்தாளர் எஸ். கே. பொட்டெக்கட் இதே பெயரில் எழுதிய புதினத்தை அடிப்படையாகக் கொண்டு கே. டி. முகம்மது திரைக்கதை அமைத்திருந்தார். சத்யன் மற்றும் அம்பிகா ஆகியோர் முக்கிய வேடங்களில் நடித்திருந்தனர். இது கேரளாவில் உள்ள மூன்று முக்கிய மத நம்பிக்கைகளான இந்து, முஸ்லிம் மற்றும் கிறிஸ்துவ மதங்களுக்கு இடையிலான உறவைப் பற்றிய ஒரு சமூகப் படம் ஆகும்.

ஒலிப்பதிவு 
பாபுராசு இசையமைத்த இப்படத்திற்கு பு. பாஸ்கரன் மற்றும் இயூசூப் அலி கேச்சேரி ஆகியோர் பாடல்களை எழுதியுள்ளனர்.

மேற்கோள்கள்

வெளி இணைப்புகள் 
 Moodupadam at the Malayalam Movie Database
இந்தியப் புதினங்களை அடிப்படையாக கொண்ட திரைப்படங்கள்
1963 மலையாளத் திரைப்படங்கள்
இந்திய மலையாளத் திரைப்படங்கள்
ஜே. எம். ராஜு

ஜே. எம். ராஜு (J. M. Raju) 1970களில் மலையாளத் திரைப்படங்களில் பணியாற்றிய ஓர் இந்தியத் திரைப்படப் பாடகரும், இசையமைப்பாளரும் ஆவார். 1967ஆம் ஆண்டில் நாடன் பெண்ணு என்ற திரைப்படத்தின் மூலம் அறிமுகமானார்.

தனிப்பட்ட வாழ்க்கை 
இவர் பிரபல பாடகர்களான சாந்தா பி. நாயர் மற்றும் கை. பத்மநாபன் நாயர் ஆகியோரின் மகளான மலையாள பின்னணிப் பாடகி இலதா ராசு என்பவரை மணந்தார். இந்தத் தம்பதியினருக்கு ஆலாப் இராசு மற்றும் அனுபமா என்ற இரண்டு குழந்தைகள் உள்ளனர். ஆலப் ராசுவும் ஒரு பின்னணிப் பாடகர் ஆவார். 2015 ஆம் ஆண்டில் கேரள சங்கீத நாடக அகாடமியின் கலாசிறீ விருதை ராஜு வென்றுள்ளார்.

மேற்கோள்கள்

வெளி இணைப்புகள் 

கருநாடக இசைப் பாடகர்கள்
மலையாளத் திரைப்படப் பின்னணிப் பாடகர்கள்
ஜே. எஸ். ராஜ்புத்

'

ஜே. எஸ். ராஜ்புத் ( J. S. Rajput) ( ஜக்மோகன் சிங் ராஜ்புத் எனவும் அறியப்படுகிறார்) ஓர் இந்தியக் கல்வியாளரும் , எழுத்தாளரும் மற்றும் தேசிய கல்வி ஆராய்ச்சி மற்றும் பயிற்சிக் குழு வின் முன்னாள் இயக்குநரும் ஆவார். போபாலிலுள்ள பிராந்தியக் கல்வி நிறுவனத்தில் பேராசிரியராக இருந்த பிறகு, 1988 வரை நிறுவனத்தின் முதல்வராக பணியாற்றினார். பின்னர் இவர் இந்தியாவின் கல்வித் துறை அமைச்சகத்தின் கல்வி இணை ஆலோசகராக நியமிக்கப்பட்டு 1994 வரை பணி புரிந்தார். தேசிய ஆசிரியர் குழுமத்தின் 1994இல் நிறுவப்பட்டபோது, இராஜ்புத் அதன் நிறுவனர் தலைவராக நியமிக்கப்பட்டார். அங்கு இவர் 1999இல் வரை பணியாற்றினார்.  2004ஆம் ஆண்டில் பணியில் இருந்து ஓய்வு பெற்றார். மேலும்  கல்வி ஆராய்ச்சி மற்றும் பயிற்சி குழுவில் தலைவராக இருந்த காலத்தில், இவர் தொலைநிலைக் கல்வி முறையின் மூலம் இளங்கலை கல்வியியல் கல்வியில் விதிமுறைகளைக் கொண்டு வந்து இரண்டு ஆண்டு படிப்பை அறிமுகப்படுத்தினார்.[2]

இராஜ்புத் பல கட்டுரைகளை வெளியிட்டுள்ளார்.  ஆங்கிலம் மற்றும் இந்தி மொழிகளில் இயற்பியல் மற்றும் கல்வி குறித்த புத்தகங்கள் இந்தியக் கல்வியின் கலைக்களஞ்சியம் (2 தொகுதிகள்) மாறிவரும் உலகில் கல்வி தவறுகள் மற்றும் சக்திகள், கல்வியில் சமகால அக்கறைகள், தொடக்கக் கல்வியின் உலகமயமாக்கலில் ஆசிரியர் கல்வியின் பங்கு, and Teacher Education in India  மற்றும் இந்தியாவில் ஆசிரியர் கல்வி ஆகியவை குறிப்பிடத்தக்கவற்றில் சில.

கௌரவம்

இந்தியாவில் கல்விச் சீர்திருத்தங்களுக்கு இவர் செய்த பங்களிப்புகளுக்காக யுனெஸ்கோ 2004 ஆம் ஆண்டில் ஜான் அமோஸ் கொமேனியஸ் பதக்கம் வழங்கி கௌரவித்தது. மேலும் 2010 ஆம் ஆண்டில் மத்தியப் பிரதேச அரசாங்கத்தின் மகரிஷி வேத வியாஸ் விருதைப் பெற்றார். இலக்கியம் மற்றும் கல்வியில் இவர் செய்த பங்களிப்புகளுக்காக, 2015 ஆம் ஆண்டில் இந்திய அரசு இவருக்கு நான்காவது மிக உயர்ந்த சிவில் விருதான பத்மசிறீ விருதை வழங்கியது.

இதனையும் காண்க
 தேசிய கல்வி ஆராய்ச்சி மற்றும் பயிற்சிக் குழு
 தேசிய ஆசிரியர் கல்விக் குழுமம்

மேற்கோள்கள்

வெளி இணைப்புகள் 

 *

மேலும் படிக்க 

 
 

வாழும் நபர்கள்
மத்தியப் பிரதேச எழுத்தாளர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
பீனைல்சிலேன்

பீனைல்சிலேன் (Phenylsilane) என்பது  C6H5SiH3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சிலைல்பென்சீன் என்ற பெயராலும் இச்சேர்மம் அழைக்கப்படுகிறது. நிறமற்ற நீர்மமாகக் காணப்படும் இது ஓர் எளிய கரிமசிலேன் சேர்மத்திற்கு எடுத்துக்காட்டாகும். கட்டமைப்பு ரீதியாக பீனைல்சிலேன் தொலுயீனுடன் தொடர்புடையது. தொலுயீனின் மெத்தில் குழு சிலைல் குழுவால் இடப்பெயர்ச்சி செய்யப்பட்டுள்ளது. இந்த ஒற்றுமைகள் காரணமாக இந்த இரண்டு சேர்மங்களும் ஒரே மாதிரியான அடர்த்தி மற்றும் கொதிநிலைகளைக் கொண்டுள்ளன. பீனைல் சிலேன் கரிமக் கரைப்பான்களில் கரைகிறது.

தயாரிப்பு
டெட்ராயெத்தில் ஆர்த்தோ சிலிக்கேட்டிலிருந்து இரண்டு படிநிலைகளில் பீனைல்சிலேனைத் தயாரிக்கலாம். முதல் படிநிலையில் டெட்ராயெத்தில் ஆர்த்தோ சிலிக்கேட்டுடன் பீனைல் மக்னீசியம் புரோமைடு சேர்க்கப்படுகிறது. கிரிக்கனார்டு வினை நடைபெற்று Ph−Si(OEt)3 உருவாகிறது. இவ்விளைபொருளுடன் இலித்தியம் அலுமினியம் ஐதரைடு சேர்மத்தைச் சேர்த்தால்  ஒடுக்க வினை நிகழ்ந்து பீனைல்சிலேன் உருவாகிறது.

Ph−MgBr + Si(OEt)4 → Ph−Si(OEt)3 + MgBr(OEt)

4 Ph−Si(OEt)3 + 3 LiAlH4 → 4 Ph−SiH3 + 3 LiAl(OEt)4

பயன்கள்
மூவினைய பாசுபீன் ஆக்சைடுகளை தொடர்புடைய மூவினைய பாசுபீனாகக்  குறைக்க பீனைல்சிலேன் பயன்படுத்தப்படுகிறது. 
P(CH3)3O + PhSiH3 → P(CH3)3 + PhSiH2OH

பீனைல்சிலேன் பயன்பாடு பாசுபீனின் உள்ளமைவைத் தக்கவைத்துக்கொள்வதன் மூலம் தொடர்கிறது. உதாரணமாக, வளைய  நாற்தொகுதி மையகைரல் மூவிணைய பாசுபீன் ஆக்சைடுகளை வளைய மூவிணைய பாசுபீன்களாகக் குறைக்கலாம்.

சீசியம் புளோரைடுடன்  பீனைல்சிலேன் வினைபுரிந்து ஏட்டு அணைவுச் சேர்மத்தைக் ([PhSiFH3]−) கொடுக்கிறது. இது ஓர் ஐதரைடு வழங்கியாகச் செயற்பட்டு 4-ஆக்சசோலியம் உப்புகளை 4-ஆக்சசோலியன்களாக மாற்றுகிறது.

செயற்கை நொதிகளில் பீனைல்சிலேன் ஐதரைடு வழங்கியாகச் செயற்படுகிறது.

மேற்கோள்கள்

கார்போசிலேன்கள்
பீனைல் சேர்மங்கள்
வாலைரி கொன்செப்சன்

வாலைரி கொன்செப்சன் ஒரு பிலிப்பினோ நடிகை. அவர் ஜி.எம்.ஏ நெட்வொர்க் மற்றும் ஏபிஎஸ்-சிபிஎன்  ஆகிய இரண்டு தொலைக்காட்சி நிறுவனங்களிலும் பணியாற்றியுள்ளார். சினசம்பா கித்தா, வொவோவி, ஐந்தாவது கட்டளை மற்றும் சமீபத்திய தி சீட் ஆஃப் லவ் ஆகியவற்றில் வில்லன் கதாபாத்திரங்களுக்கு அவர் பெரிதும் அறியப்படுகிறார்.

வாழ்க்கை வரலாறு 
வாலி  கான்செப்சன்  டிசம்பர் 21, 1987 அன்று, பிலிப்பின்சின் மணிலாவில் உள்ள டோண்டோவில் பிறந்தார்.. அவருக்கு ஒரு குழந்தை உள்ளது. ஆகஸ்ட் 2018 இல், நீண்ட கால நண்பரான பிரான்சிஸ் சுங்கா என்பவரை நிச்சயம் செய்து கொண்டார். இவர்கள் இருவரும் டிசம்பர் 2019 இல் திருமணம் செய்து கொண்டார்கள்..

மேற்கோள்கள் 

வாழும் நபர்கள்
பிலிப்பைன்ஸ் திரைப்பட நடிகைகள்
சபாத்து

சபாத்து (Sabathu)  இந்திய மாநிலமான இமாச்சலப் பிரதேசத்தில் உள்ள சோலான் மாவட்டத்தில் அமைந்துள்ள  ஒரு படைவீரர் குடியிருப்பு நகரமாகும். சுபாத்து என்றும்  இந்நகரம் அழைக்கப்படுகிறது.  ஆங்கிலோ-நேபாளப் போருடன் வரலாற்றுச் சிறப்புமிக்க தொடர்பைக் கொண்ட இந்நகரம் இப்போது இந்திய இராணுவத்தின் 1ஆவது கூர்க்கா சுழல்துப்பாக்கி படைப்பிரிவினர்  மற்றும் 4ஆவது கூர்க்கா சுழல்துப்பாக்கி படைப்பிரிவினர்  ஆகியவர்களின் குடியிருப்பு மையமாக உள்ளது.

புவியியல் 
சபாத்து  நகரம் கடல்மட்டத்திலிருந்து சராசரியாக 1265 மீட்டர் (4150 அடி)  உயரத்தில் உள்ளது.

மக்கள்தொகை 
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சபாத்துவின் மக்கள் தொகை 8720 ஆக இருந்தது.  இம்மக்கள் தொகையில் ஆண்கள் சதவீதம் 47% ஆகவும், பெண்கள் சதவீதம் 53% ஆகவும் இருந்தது. சபாத்துவின் சராசரி கல்வியறிவு விகிதம் 86% ஆகும், இது தேசிய சராசரியான 59.5% என்பதை  விட அதிகமாக இருந்தது.  ஆண்களின் கல்வியறிவு 91% ஆகவும், பெண்களின் கல்வியறிவு 77% ஆகவும்  இருந்தது.  சபாத்துவின்  மக்கள் தொகையில் 9% பேர் 6 வயதிற்குட்பட்டவர்களாகவும் இருந்தனர். 

பிரித்தானிய இராணுவப் படைகள் சிகிச்சை பெற்று குணமடைய  சபாத்துவுக்குச் சென்றன. இது 19 ஆம் நூற்றாண்டில் ஒரு பிராந்திய தொழுநோயாளர்  காலனியை கொண்டிருந்தது.

மேற்கோள்கள் 

இமாச்சலப் பிரதேச மாநிலத்திலுள்ள ஊர்களும் நகரங்களும்
சோலன் மாவட்டம்
நிகர்நிலை உலர் தாவரகம்

நிகர்நிலை உலர் தாவரகம் (Virtual herbarium) என்பதில், உலர் தாவரகத்தின் ஆவணங்களை, எண்ணிமம் செய்யப்பட்ட ஆவணங்களாக மாற்றி பாதுகாக்கின்றனர். இதனால் சிறப்புத்தன்மை வாய்ந்த ஆவணங்களைக் கையாளத் தெரியாத எவரும் கையாள முடியும். ஆவண இழப்பும் வெகுவாகக் குறைகிறது. உலர் தாவரக ஆவணங்களைப் பாதுகாத்தல் என்பது துறைசார்ந்த மனித உழைப்பும், பராமரிப்புச் செலவும், அதற்குரிய பாதுகாப்பு சூழ்நிலையும் தேவைப்படுகின்றன. பல நிலைகளில் சரிபார்க்கப்பட்ட ஆவணத்தினை, பட வடிவமாக, அதாவது எண்ணிம வடிவமாக மாற்றினால், அதனை எளிதாக, எச்சூழ்நிலையிலும் யாரும் பயன்படுத்தலாம். பாதுகாக்கப்பட்ட அறை, அதற்குரிய நடைமுறைகள் வெகுவாக குறைகின்றன. இதனால் இந்த ஆவணங்களை பலர் பார்த்து, பயன்படுத்திக் கொள்ளும் சூழ்நிலையும் அதிகரிக்கும். இருப்பினும், இவற்றினை இணையத்தில் பயன்படுத்தும் செய்தல் கடினமான பணியாகும். ஏனெனில், உருவாக்கப்படும், ஒவ்வொரு ஆவணமும், சில நூறு மெகாபைட்டுகள் அளவுள்ளதாக இருக்கின்றது. அதனால் அதிவேக இணைய இணைப்பும், திறன் மிகுந்த கணினியும் தேவைப்படுகின்றன.

வழிமுறைகள் 
ஒரு உலர் தாவரகத்தின் ஆவணமானது, முதலில் நூல் மின்வருடியாலோ, நிலைப் படக்கருவியாலோ படம் எடுக்கப்படுகிறது. பிறகு உலர் தாவரக எண்ணிம ஆவணமாக மாற்றப்படுகிறது. இதற்குரிய மேம்படுத்தக் கருவிகளை இணைய ஆவணகம், இன்னும் பிற பொது நல அமைப்புகள் கண்டறிந்துள்ளன. இக்கருவிகளால், உலர் தாவரகத்தின் காகித ஆவணங்கள், பெரும்பாலும் சேதப்படுவதில்லை. எடுக்கப்பட்ட படங்கள் பின்பு, உரிய வடிவத்தில் கணிய ஆவணமாக, படத்தாவரத்திற்குரிய விவரங்களோடு இணைக்கப்படுகின்றன. இதற்குரிய திட்டங்களின் முன்னோடி, எர்பர் எண்ணிமம் (Herbar Digital ) எனலாம்.

காட்சியகம்

மேற்கோள்கள்

வெளியிணைப்புகள் 
 இந்திய எண்ணிம நூலகம்
 Digital Herbarium of Angiospermic Plants of Western Ghat Regions - மகாராட்டிர மாநில எண்ணிம நூலகம்
 இந்திய மருத்துவத் தாவரங்களின் எண்ணிம நூலகம் 
 கர்நாடக மாநில எண்ணிம தாவரவளம் 
 Europeana Collections (High quality scans of the collections of several important European herbaria such as Kew)
 Kew Herbarium Catalogue
  Australia's Virtual Herbarium
  United States Virtual Herbarium 
  Moscow Digital Herbarium: 786K scans online
 Harvard University Herbaria & Libraries
 BRIT Virtual Herbarium 

உலர் தாவரகங்கள்
மெசலூனா

மெசலூனா (இத்தாலிய மொழி: Mezzaluna, ஆங்கிலம்: mincing knife) என்பது இத்தாலியின் வெள்ளைப்பூண்டு, இலைகள், கறி ஆகியவற்றை சிறுசிறு துண்டுகளாக நறுக்கும் பாரம்பரியக் கத்தியாகும். இத்தாலிய மொழியில், மெசலுனா என்றால், 'பிறை நிலா' என்பது பொருளாகும். இத்தாலியின் பீத்சா உணவு விடுதிகளில் இது அதிகம் பயனாகிறது. வெட்டும் தகடின் இருபுறமும் கைப்பிடி இருக்கும். தகடுக்கு அடியில் வைத்து, பூண்டுகளை நறுக்க இந்த கைப்பிடி உதவுகிறது. இதில் பெரும்பாலும் ஒற்றை வெட்டுத்தகடு இருக்கும். இரண்டு அல்லது மூன்று வெட்டுத் தகடுகளும் பயன்படுத்தப் படுகின்றன.

மேற்கோள்கள் 

கத்திகள்
சமையல் கருவிகள்
துபுஅய்

துபுஅய் (Tubuai, Tubuai அல்லது Tupuai  ) என்ற தீவு, ஆஸ்திரால் தீவுகளின் முதன்மைத் தீவு ஆகும். தாகித்தியின் தெற்கே  தொலைவில் இதன் இருப்பிடம் அமைந்துள்ளது. இத்தீவின் மக்கள்தொகை 45 சதுர கி.மீக்கு, 2,217 நபர்கள் ஆகும். தாகித்தி தீவினை விட, குளிர்ச்சிமிகு தீவு ஆகும். இத்தீவினைச் சுற்றி பவளப் பாறைத் திட்டுகள் சூழ்ந்த, கடற்காயல் இயற்கையாகவே உருவாகியுள்ளது. தீவின் வடபுறத்தில் இப்பாறைகளுக்கு இடையேயுள்ள இடைவெளியில் படகுப் போக்குவரத்து நடக்கிறது. இங்கு பல அகணியத் தாவரங்கள் உள்ளன.

மேற்கோள்கள்

வெளியிணைப்புகள் 

  Natural and cultural heritage of Tubuai on Tahiti Heritage with Google maps

தீவுகள்
இடுக்கி கால்

இடுக்கி கால் (Chela) கணுக்காலிகளின் ஒரு சில உயிரிகளின் கால் நுனியில் இடுக்கி போன்ற அமைப்பினைக் கொண்ட ஓர் உறுப்பாகும்.  இந்த இடுக்கிபோன்ற அமைப்பு வளைந்தது நகம் போலக் காணப்படும்

கணுக்காலிகளின் கால்களின் நுனிகளிலும் அவற்றின் பெடிபால்ப்2சிம் இடுக்கி காணப்படும். இவை சிலந்திகளின் இடுக்கி காலிலிருந்து வேறுபடுகின்றன. ஏனெனில் இவை நச்சு சுரப்பிகளைக் கொண்டிருக்கவில்லை.

மேலும் காண்க 

 குறடு

மேற்கோள்கள் 

கணுக்காலிகள்
சாலாக் செலாத்தான் கொமுட்டர் நிலையம்

சாலாக் செலாத்தான் கொமுட்டர் நிலையம் (ஆங்கிலம்: Salak Selatan Komuter Station; மலாய்: Stesen Komuter Salak Selatan) என்பது மலேசியா, கோலாலம்பூர், சாலாக் செலாத்தான் நகர்ப்பகுதியில் அமைந்துள்ள கொமுட்டர் நிலையம் ஆகும்.

சாலாக் விரைவுச்சாலை -இன் எதிர்ப்புறமாக, சாலாக் செலாத்தான் நகரில் இருந்து 400 மீட்டர் தெற்கே இந்த நிலையம் அமைந்துள்ளது.

பொது

சிரம்பான் வழித்தடம் மூலமாக இந்த நிலையம் முதன்மையாகச் சேவை செய்யப்படுகிறது. இந்த நிலையம் நான்கு தொடருந்து பாதைகளைக் கொண்டு கட்டப்பட்டது. இந்த நிலையத்தில், வடக்கு அல்லது தெற்கு செல்லும் பயணிகளுக்கு இரண்டு நடைபாதைகள் மட்டுமே உள்ளன. இரண்டு வெளிப்புறப் பாதைகளால் நடைபாதைகள் சேவை செய்யப்படுகின்றன. 

அதே வேளையில், நிலையத்தில் நடுவில் உள்ள இரண்டு தடங்கள், நிலையத்தில் நிற்காத தொடருந்துகளுக்கான மாற்றுவழி தடங்களாகப் பயன்படுத்தப்படுகின்றன. இந்த நிலையம் ஒரு சிறிய தொடருந்து ஊழியர் குழுவினரைக் கொண்டு செயல்படுகிறது.

இலகுத் தொடருந்து நிலையம்

 சாலாக் செலாத்தான் எல்ஆர்டி நிலையம், இந்த சாலாக் செலாத்தான் கொமுட்டர் நிலையத்திலிருந்து 400 மீட்டர் தொலைவில், மிக அருகில் அமைந்துள்ளது. 

அடுத்த நிலையத்திற்குச் செல்ல வேண்டும் என்றால், சாலையின் வழியாகத்தான்  பயணிகள்  நடந்து செல்ல வேண்டும். இரண்டு நிலையங்களும் மிக அருகில் இருந்தாலும் அவை ஒருங்கிணைக்கப்படவில்லை.

மேலும் காண்க 
 செபுத்தே கொமுட்டர் நிலையம் 
 மிட் வெளி கொமுட்டர் நிலையம் 
 கோலாலம்பூர் சென்ட்ரல்
 தாமான் வாயூ கொமுட்டர் நிலையம்
 பசார் செனி இலகுத் தொடருந்து நிலையம்

மேற்கோள்கள்

வெளி இணைப்புகள்
Kuala Lumpur MRT & KTM Komuter Integrations 

கோலாலம்பூர் கூட்டாட்சியின் தொடருந்து நிலையங்கள்
மலேசியத் தொடருந்து நிலையங்கள்
சிரம்பான் வழித்தடம்
வயல் கடுகு

வயல் கடுகு (தாவரவியல் பெயர்: Brassica rapa subsp. oleifera ) என்பது பிராசிகா இராபா என்ற தாவர இனத்தின் துணையினம் ஆகும். இதன் தாவரக் குடும்பம் கடுகுக் குடும்பம் (Brassicaceae) ஆகும். இது மலைகளில் வாழும் இயல்புடையதாக உள்ளது.

வளர்நிலை வகைகள் 
 இதில் இரண்டு வளர்நிலை வேறுபாடுகள் கொண்ட இனங்கள் கண்டறியப்பட்டுள்ளன.
 Brassica rapa subsp. oleifera f. annua
 Brassica rapa subsp. oleifera f. biennis

மேற்கோள்கள்

இவற்றையும் காணவும் 
 கடுகுக் குடும்பம் - Brassicaceae 
 கடுகுப் பேரினங்கள் - Brassica, Rhamphospermum, Sinapis
 கடுகுத் தாவரம் - Mustard plant - கடுகுப் பேரினங்களில் உள்ள எந்த ஒரு தாவரம்.
 விளைப் பொருள்
 கருங்கடுகு
 பழுப்புக் கடுகு

வெளியிணைப்புகள் 

தகவற்பெட்டி தேவைப்படும் தாவரவியல் கட்டுரைகள்
மணிமாறன் சித்தார்த்

மணிமாறன் சித்தார்த் (Manimaran Siddharth பிறப்பு: சூலை 3,1998) இந்தியத் துடுப்பாட்ட வீரர் ஆவார். உள்ளூர்ப் போட்டிகளில் தமிழ்நாடு அணிக்காகவும், இந்தியன் பிரீமியர் லீக்கில், லக்னோ சூப்பர் ஜெயண்ட்ஸ் அணிக்காகவும் விளையாடுகிறார். இவர் ஓர் இடது கை வழமைச் சுழல் பந்து வீச்சாளராவார் .

உள்ளூர்ப் போட்டிகள் 
2019 நவம்பர் 22இல், சையத் முஷ்டாக் அலிக் கோப்பையில் தமிழ்நாடு அணிக்காக இருபது20 போட்டியில் அறிமுகமானார். 2019 திசம்பர் 9இல் ரஞ்சிக் கோப்பையில் முதல் தரத் துடுப்பாட்டப் போட்டியில் அறிமுகமானார். இவர் 20 பிப்ரவரி 2021இல் விஜய் அசாரே கிண்ணத்தில் பட்டியல் அ துடுப்பாட்டத்தில் அறிமுகமானார்.

இந்தியன் பிரீமியர் லீக் 
2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக கொல்கத்தா நைட் ரைடர்ஸ் அணியால் இவர் வாங்கப்பட்டார். 2021 ஏலத்தில் டெல்லி கேபிடல்ஸ் அணியால் ஏலத்தில் எடுக்கப்பட்டார். காயம் காரணமாக இவருக்குப் பதிலாக குல்வந்த் கெஜ்ரோலியா நியமிக்கப்பட்டார்.

மேற்கோள்கள்

வெளி இணைப்புகள் 

 
தமிழ்நாடு துடுப்பாட்டக்காரர்கள்
இந்தியத் துடுப்பாட்டக்காரர்கள்
வாழும் நபர்கள்
1998 பிறப்புகள்
புதுக்கோட்டை மாநகராட்சி

தமிழகத்தில் உள்ள நகராட்சிகளில் புதுக்கோட்டை நகராட்சி வரலாறு 100 ஆண்டுகள் பழமை வாய்ந்ததாகும். நாட்டில் ஆங்கிலேயர்கள் ஆட்சி காலத்தில் தனி சமஸ்தானமாக புதுக்கோட்டை விளங்கியது. கடந்த 1912-ம் ஆண்டு அப்போதைய மன்னர் மார்த்தாண்ட பைரவ தொண்டைமான் ஆட்சி காலத்தில் புதுக்கோட்டை நகராட்சி உருவானது. தொடக்கத்தில் மூன்றாம் நிலை நகராட்சியாக இருந்தது. பின்னர் நாடு சுதந்திரம் பெற்ற பின் புதுக்கோட்டை சமஸ்தானம் இணைக்கப்பட்டது. 
இந்தநிலையில் நகராட்சி நிர்வாகம் புதுக்கோட்டை நகராட்சியை மாநகராட்சியாக தரம் உயர்த்தி புதுக்கோட்டை நகராட்சி மற்றும் 11 ஊராட்சிகளை ஒன்றிணைத்து புதுக்கோட்டை மாநகராட்சியாக தமிழ்நாடு அரசு ஆணை வெளியிடப்பட்டுள்ளது . அதன்படி புதுக்கோட்டை மாநகராட்சியில் நகராட்சியோடு இணைக்கப்படும் ஊராட்சி பகுதிகள் வாகவாசல், முள்ளூர், திருக்கட்டளை, திருமலைராயசமுத்திரம், கவிநாடு கிழக்கு, கவிநாடு மேற்கு, 9ஏ நத்தம்பண்ணை, 9பி நத்தம்பண்ணை ஆகிய எட்டு ஊராட்சிகள் முழுமையாகவும் தேக்காட்டூர் ஊராட்சியில் 1,2,3 வார்டுகளும், திருவேங்கை வாசலில் 3,4 வார்டுகளும், வெள்ளனூரில் 7,8,9 வார்டுகளும் இணைக்கப்படுகின்றன. இதன் மூலம் புதுக்கோட்டை நகராட்சி 2.16 லட்சம் மக்கள் தொகையும் 121 சதுர கிலோமீட்டர் பரப்பளவு கொண்டதாக விரிவடைகிறது. மாநகராட்சியின் மொத்த வருவாய் ரூபாய் 64.21 கோடியாக உயரும் என கணக்கிடப்பட்டுள்ளது.

புதுக்கோட்டை மாநகராட்சியை இயக்கும் காரணிகள் 

 மக்கள் தொகை வளர்ச்சி.
 சராசரி ஆண்டு வருமான அதிகரிப்பு.
 சாலைகளை மேம்படுத்துதல்.
 குடிநீர் வழங்குதல்.
 கழிவு மேலாண்மை.
 கழிவுநீர் இணைப்பு வழங்குதல்.
 தொழில்துறை அமைப்புகளை நிறுவுதல்.

தமிழ்நாடு மாநகராட்சிகள்
காரைக்குடி மாநகராட்சி

காரைக்குடி மாநகராட்சி மார்ச் 15 2024 அன்று காரைக்குடி நகராட்சியிலிருந்து தரம் உயர்த்தப்பட்டதற்கான ஆணையை தமிழ்நாடு அரசு வெளியிட்டது. காரைக்குடி நகராட்சியானது 2013ம் ஆண்டு முதல் சிறப்பு நிலை பெரு நகராட்சியாக செயல்பட்டு வருகிறது. மாவட்ட நிர்வாகத்தின் அறிவிப்பில் காரைக்குடியில் 2022 நடத்தப்பட்ட கணக்கெடுப்பின்படி மக்கள் தொகை 234523 உள்ளது . 2011ம் ஆண்டு கணக்கெடுப்பின்படி மக்கள் தொகை மூன்று லட்சத்துதிற்கு மேல் உள்ளது   

உள்ளது. 100.வார்டுகளுடன் செயல்பட்டு வரும்  மாநகராட்சியின் ஆண்டு வருமானம் ரூ. 57.05 கோடியாகும். 

காரைக்குடி நகராட்சி மற்றும் 2 பேரூராட்சிகள் மற்றும் 5 ஊராட்சிகளை ஒன்றிணைத்து காரைக்குடி மாநகராட்சியாக தமிழ்நாடு அரசு ஆணை வெளியிட்டுள்ளது. அதன்படி காரைக்குடி நகராட்சியில் மாநகராட்சியோடு இணைக்கப்படும் காரைக்குடி புறநகர் பகுதிகளான  கோட்டையூர், கண்டனூர் பேருராட்சிகள் மற்றும் ஊராட்சிகளான அரியக்குடி, இலுப்பைக்குடி, சங்கராபுரம், மானகிரி, கோவிலூர் ஆகிய பகுதிகளும் இணைக்கப்படுகின்றன. இதன் மூலம் காரைக்குடி மாநகராட்சி 2.56 லட்சம் மக்கள் தொகையும் 96 சதுர கிலோமீட்டர் பரப்பளவு கொண்டதாக விரிவடைகிறது. மாநகராட்சியின் மொத்த வருவாய் ரூபாய் 57.5 கோடியாக உயரும் என கணக்கிடப்பட்டுள்ளது.

காரைக்குடி மாநகராட்சியை இயக்கும் காரணிகள் 
 மக்கள் தொகை வளர்ச்சி.
 சராசரி ஆண்டு வருமான அதிகரிப்பு.
 சாலைகளை மேம்படுத்துதல்.
 குடிநீர் வழங்குதல்.
 நிலப்பரப்பை மேம்படுத்துதல்.
 கழிவு மேலாண்மை.
 தொழில்துறை அமைப்புகளை நிறுவுதல்.
 கழிவுநீர் இணைப்பு வழங்குதல்.

மேற்கோள்கள் 

தமிழ்நாடு மாநகராட்சிகள்
சிவகங்கை மாவட்டம்
வட அமெரிக்க பலூச் பேரவை

வட அமெரிக்காவின் பலூச் பேரவை  (Baloch Council of North America) என்பது அமெரிக்காவில் இருந்து செயல்படும் பாரபட்சமற்ற, இலாப நோக்கற்ற காத்துபேசல் அமைப்பாகும். இது "அனைத்து பலூச் மக்களையும் ஒன்றிணைத்து, பாக்கித்தான் கூட்டமைப்பிற்குள் சுயநிர்ணய உரிமை உட்பட பலூச் உரிமைகளைப் பாதுகாக்க" முயல்கிறது. வட அமெரிக்காவின் பலூச் பேரவை என்பது புலம்பெர்ந்த பலூச் மக்களிடையே வேரூன்றி  அரசியல் ரீதியாக செயல்படும் பல அமைப்புகளில் ஒன்றாகும். உருசியாவில் பலோச் ஒற்றுமை மற்றும் பிரான்சில் உள்ள பலோச் குரல் அறக்கட்டளை ஆகியவற்றுடன் இணைந்து இது பணியாற்றுகிறது.

வரலாறு 
வட அமெரிக்க பலூச் பேரவையானது முதலில் பி. எஸ். ஓ-என். ஏ அல்லது வட அமெரிக்காவின் பலோச் சொசைட்டியாக 2004 இல்  வாசிங்டன், டி. சி.யில் டாக்டர் வாஹித் பலோச்சால் நிறுவப்பட்டது. டாக்டர் வாஹித் பலோச் 1990 இல் குவெட்டாவில் உள்ள போலன் மருத்துவக் கல்லூரியில் பட்டம் பெற்றார். பின்னர் 1992 இல் இவர் அமெரிக்காவிற்கு குடிபெயர்ந்தார். வட அமெரிக்காவின் பலோச் சொசைட்டியானது அமெரிக்க அரசாங்கத்தையும் இசுரேலிய அரசியல் ஆர்வலர்களையும் பலூசிஸ்தானத்தின் விடுதலையை ஆதரிக்குமாறு வற்புறுத்தியது. பலூச் மற்றும் பலூசிஸ்தானின் அமெரிக்க நண்பர்கள் மற்றும் வட அமெரிக்காவின் பலூச் பேரவைப் பிரதிநிதிகள் அமெரிக்க காங்கிரஸ்காரர்களை சந்தித்தனர் மேலும் பல சி.ஐ.ஏ அதிகாரிகளையும் சந்தித்ததாக கூறப்படுகிறது.  பலூச் மக்களை  பாக்கித்தான் அரசு இனப்படுகொலைச் செயவதாகவும், மாகாணத்தின் பரந்த அளவில் உள்ள கனிம வளங்களை கொள்ளையடிப்பதே அரசின் நோக்கம் என்றும் டாக்டர் பலூச் நீண்ட காலமாக கூறி வந்தார். 2014 சனவரியில் அவர் பலூச் மக்களை "கொலைக் களத்தில்" இருந்து காக்க நேரடி உதவி செய்ய அமெரிக்கா மற்றும் இஸ்ரேலுக்கு வேண்டுகோள் விடுக்கும் கடிதத்தை வெளியிட்டார்.

கலைப்பும் மறுசீரமைப்பும் 
டாக்டர் பலோச் தனது அமைப்பை 2014 ஆம் ஆண்டில் கலைத்து, மனித உரிமைகளுக்கு போராட முக்கியத்துவம் அளிக்கும் விதமாக மறுகட்டமைத்தார்.  பலூசித்தானுக்கான விடுதலைப் போர் உண்மையில் " கான்கள், நவாப்கள், சர்தார்களின் சுதந்திரப் போர்" என்று கூறி, டாக்டர் பலூச் பலோச் சொசைட்டிடைக் கலைத்தார். பாக்கித்தான் கூட்டமைப்பிற்குள், சனநாயக, வன்முறையற்ற வழிமுறைகள் மூலம் பலூச் உரிமைகளைப் பெறுவதற்காக பாக்கித்தானில் உள்ள அனைத்து சனநாயக மற்றும் தேசிய சக்திகளுடன் இணைந்து பணியாற்றுவதை நோக்கமாக கொண்ட வட அமெரிக்க பலூச் பேரவை (பி.சி. என்) என அவர் பேரவையை மறுகட்டமைத்தார்.

மேற்கோள்கள் 

பலூச் தேசியம்
ஐக்கிய அமெரிக்க அமைப்புகள்
க. ம. ஜார்ஜ் (எழுத்தாளர்)

கரிம்புமண்ணில் மத்தாய் ஜார்ஜ் ( Karimpumannil Mathai George ) (1914-2002), டாக்டர். கே.எம். ஜார்ஜ் என்று பிரபலமாக அறியப்பட்ட இவர், ஓர் மலையாள எழுத்தாளரும் மற்றும் கல்வியாளரும் ஆவார்.  அறிஞர், நுட்பமான நிறுவனத் திறன்களைக் கொண்ட இலக்கிய விமர்சகர், ஒப்பீட்டு இந்திய ஆய்வுகள் மற்றும் இலக்கியங்களின் முன்னோடி என்றும் இவர் அறியப்படுகிறார்.  இவர் நான்காவது உயரிய இந்திய குடிமகன் விருதான பத்மசிறீ, கேரள அரசின் உயரிய இலக்கிய விருதான எழுத்தச்சன் விருது மற்றும் மூன்றாவது உயரிய இந்திய குடிமகன் விருதான பத்ம பூசண் போன்ற விருதுகளைப் பெற்றவர்.

சுயசரிதை 
கே.எம். ஜார்ஜ் 20 ஏப்ரல் 1914 அன்று தென்னிந்தியாவின் கேரளாவின் இன்றைய பத்தனம்திட்டா மாவட்டத்திலுள்ள [[திருவிதாங்கூரிலுள்ள இடையரண்முலா என்ற இடத்தில் குரியன் மத்தாய் மற்றும் மாரியம்மா ஆகியோருக்கு மகனாகப் பிறந்தார்.  மலக்கரா தொடக்கப் பள்ளி, இடையாரன்முலா மார்த்தோமா பள்ளி மற்றும் கோழஞ்சேரி புனித தாமஸ் பள்ளி ஆகியவற்றில் பள்ளிப் படிப்பிற்குப் பிறகு, அலுவா இயூனியன் கிருத்துவக் கல்லூரியில் கணிதத்தில் பட்டம் பெறுவதற்கு முன்பு, சென்னை கிறிஸ்தவக் கல்லூரியில் இடைநிலைப் படிப்பை முடித்தார். பின்னர் அங்கேயே விரிவுரையாளராக தனது வாழ்க்கையைத் தொடங்கிய ஜார்ஜ், தனது படிப்பையும் தொடர்ந்தார். 1941 இல் சென்னைப் பல்கலைக்கழகத்தில் மலையாள இலக்கியத்தில் முதுகலைப் பட்டம் பெற்றார்.  சிம்லாவிலுள்ள இந்தியன் இன்ஸ்டிடியூட் ஆப் அட்வான்ஸ்டு ஸ்டடி மற்றும் சிகாகோ மற்றும் கலிபோர்னியா பல்கலைக்கழகங்களில் வருகைப் பேராசிரியராக இருந்தார்.  ஹவாயிலுள்ள கிழக்கு-மேற்கு மையத்தில் மூத்த நிபுணராகவும் இருந்த ஜார்ஜ், இந்திய எழுத்தில் மேற்குலகின் தாக்கம் குறித்த ஆராய்ச்சியில் ஈடுபட்டார்.  சாகித்ய அகாடமியுடன் அதன் தொடக்கத்திலிருந்தே தொடர்பிலிர்நுதார். மேலும், அதன் தென் மண்டலத்தின் செயலாளராகவும் இருந்தார். இவர் கேரள சாகித்ய அகாடமியின் துணைத் தலைவராகவும் இருந்தார். 

ஜார்ஜ் எலியம்மா என்பவரை திருமணம் செய்து கொண்டார். 1944 இல் திருமணம் நடந்தது. அவர் 19 நவம்பர் 2002 அன்று திருவனந்தபுரத்தில் தனது 88 வயதில் இறந்தார்.

இலக்கியப் பணி 
ஆங்கிலத்திலும் மலையாளத்திலும் சமமாகப் புலமை பெற்ற இவருக்கு பல இந்திய மொழிகளிலும் நல்ல புலமை இருந்தது. இவர் 50 க்கும் மேற்பட்ட படைப்புகளை வெளியிட்டுள்ளார். சில படைப்புகளை மலையாளத்திற்கு மொழிபெயர்த்துள்ளார். 10 க்கும் மேற்பட்ட சிறந்த தொகுப்புகளைத் திருத்தியுள்ளார்.  மலையாள இலக்கியத்தின் வரலாறு குறித்த சில அதிகாரபூர்வமான புத்தகங்களை ஆங்கிலத்தில் எழுதியுள்ளார்.  ராமசரிதம் மற்றும் ஆரம்பகால மலையாள ஆய்வு, என்பது இவரது திராவிட மொழியியல் துறையில் இவரது முனைவர் பட்ட ஆய்வேடு. அமெரிக்க வாழ்க்கை முறையின் கணக்கான அமெரிக்கன் லைவ்ஸ் த்ரூ இந்தியன் ஐஸ் என்ற ஆங்கிலப் படைப்பையும் எழுதினார்.  சோவியத் ஒன்றியம் மற்றும் அமெரிக்காவிற்கு தான் மேற்கொண்ட பயணங்கள் பற்றிய பயணக் குறிப்புகளையும் எழுதினார்.  மலையாள கலைக்களஞ்சியம் மற்றும் ஒப்பீட்டு இந்திய இலக்கியம் ஆகியவற்றின் தலைமை ஆசிரியராகவும் இருந்தார்.

விருதுகளும் கௌரவங்களும் 
 
இலக்கியம் மற்றும் பிற கல்வி விஷயங்களில் ஆராய்ச்சிக்கு உதவுவதற்காக , டாக்டர் கே.எம். ஜார்ஜ் ஆய்வு மற்றும் ஆராய்ச்சி மையத்தை, கேரள அரசு இவரது நினைவாக  நிறுவியுள்ளது.

மேற்கோள்கள்

வெளி இணைப்புகள் 
 
 

பத்தனம்திட்டா மாவட்ட நபர்கள்
2002 இறப்புகள்
1914 பிறப்புகள்
இலக்கியம் மற்றும் கல்வியில் பத்மசிறீ விருது பெற்றவர்கள்
மலையாள எழுத்தாளர்கள்
மலையாள நபர்கள்
தங்குதன் ஈரார்சனைடு

தங்குதன் ஈரார்சனைடு (Tungsten diarsenide) என்பது WAs2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தங்குதனின் ஆர்சனைடு உப்பு என்று இச்சேர்மம் வகைப்படுத்தப்படுகிறது. தங்குதன் மூவார்சனைடும், இருதங்குதன் மூவார்சனைடும் பிற தங்குதன் ஆர்சனைடுகளுக்கு எடுத்துக் காட்டுகளாகும்.

தயாரிப்பு
600 முதல் 1000 பாகை செல்சியசு வெப்பநிலையில் தங்குதன் மற்றும் ஆர்சனிக்கு தனிமங்கள் நேரடியாக வினையில் ஈடுபட்டு தங்குதன் ஈரார்சனைடு'உருவாகிறது. ஆர்சனிக்கு அல்லது ஆர்சினுடன் தங்குதன் அறுகுளோரைடு சேர்ந்து வினைபுரிந்தாலும் தங்குதன் ஈரார்சனைடு உருவாகும்.

பண்புகள் 
தங்குதன் ஈரார்சனைடு கருப்பு நிறத்தில் ஒரு திண்மப் பொருளாகக் காணப்படுகிறது. மாலிப்டினம் ஈரார்சனைடின் அதே மூலக்கூற்று கட்டமைப்புடன் ஒற்றைச்சரிவச்சு படிக அமைப்பில் இது படிகங்களாக உருவாகிறது. தங்குதன் ஈரார்சனைடு ஐதரோபுளோரிக் அமிலம், ஐதரோகுளோரிக் அமிலம் மற்றும் கார நீரிய கரைசல்களில் கரையாது.  செறிவூட்டப்பட்ட நைட்ரிக் அமிலம் மற்றும் சல்பியூரிக் அமிலத்துடன் இது வினைபுரிகிறது. அதிக வெப்பநிலையில், தங்குதன் ஈரார்சனைடு காற்றுடன் வினைபுரிந்து தங்குதன் மூவாக்சைடு மற்றும் ஆர்சனிக் மூவாக்சைடு ஆகியவற்றை உருவாக்குகிறது.

மேற்கோள்கள்

தங்குதன் சேர்மங்கள்
ஆர்சினைடுகள்
டெர்பியம்(IV) புளோரைடு

டெர்பியம்(IV) புளோரைடு  (Terbium(IV) fluoride) என்பது TbF4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில் திண்மப்பொருளாகக் காணப்படும் இச்சேர்மம் ஒரு வலிமையான ஆக்சிசனேற்றியாகும். கோபால்ட்(III) புளோரைடு அல்லது சீரியம்(IV) புளோரைடு  ஆகியவற்றில் இருந்து வெளிப்படும் புளோரைடு ஆவிகளின் கலவையை விட டெர்பியம்(IV) புளோரைடை வெப்பப்படுத்தும் போது ஒப்பீட்டளவில் தூய அணுநிலை புளோரின் வெளியிடப்படுகிறது.

தயாரிப்பு
மிகவும் தூய டெர்பியம்(III) புளோரைடு மற்றும் செனான் இருபுளோரைடு, குளோரின் முப்புளோரைடு அல்லது புளோரின் வாயு ஆகியவற்றுக்கு இடையேயான வினையால் டெர்பியம்(IV) புளோரைடு உருவாகிறது.: 
 2 TbF3 + F2 → 2 TbF4

பண்புகள்
டெர்பியம்(IV) புளோரைடு சூடான நீரில் எளிதில் நீராற்பகுப்பு அடைந்து டெர்பியம்(III) புளோரைடையும் டெர்பியம் ஆக்சிபுளோரைடையும் கொடுக்கிறது. 

டெர்பியம்(IV) புளோரைடை சூடாக்குவதால் டெர்பியம்(III) புளோரைடாகவும் முக்கியமாக ஒற்றையணு புளோரின் வாயுவாகும் சிதையும்.

 TbF4 → TbF3 + F•↑

வினையானது Tb(TbF5)3 என்ற கலப்பு இணைதிற சேர்மங்களை உருவாக்கும், இது In(HufF 5)3 போன்ற படிக வடிவத்தைக் கொண்டுள்ளது. 
டெர்பியம்(IV) புளோரைடு கோபால்ட்(III) புளோரைடு சேர்மத்தை கோபால்ட் டெட்ராபுளோரைடாக ஆக்சிசனேற்றம் செய்கிறது.:

 TbF4 + CoF3 → TbF3 + CoF4↑

பக்மின்சுடர்ஃபுலரின் சேர்மத்தை 320 முதல் 460 பாகை செல்சியசு வெப்பநிலையில் புளோரினேற்றம் செய்கிறது.

டெர்பியம்(IV) புளோரைடு பொட்டாசியம் குளோரைடு மற்றும் புளோரினுடன் வினைபுரியும் போது, அது கலப்பு இணைதிற சேர்மமான KTb3F12 சேர்மத்தை உருவாக்கும்.  உருபீடியம் புளோரைடு, அலுமினியம் புளோரைடு மற்றும் டெர்பியம்(IV) புளோரைடு ஆகியவற்றின் கலவை Rb2AlTb3F16 என்ற சேர்மத்தை உருவாக்குகிறது.

மேற்கோள்கள்

டெர்பியம் சேர்மங்கள்
புளோரைடுகள்
கோபால்ட் டெட்ராபுளோரைடு

கோபால்ட் டெட்ராபுளோரைடு  (Cobalt tetrafluoride) என்பது CoF4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கோபால்ட்டும் புளோரினும் சேற்ந்து இந்த இருமச் சேர்மம் உருவாகிறது.

தயாரிப்பு
டெர்பியம் டெட்ராபுளோரைடை புளோரினேற்றும் முகவராகப் பயன்படுத்தி, கோபால்ட்டு முப்புளோரைடை புரோமினேற்றம் செய்யும்  வாயுக் கட்ட வினை மூலம் கோபால்ட் டெட்ராபுளோரைடு தயாரிக்கப்படுகிறது.

பண்புகள் 
கோபால்ட் டெட்ராபுளோரைடு திண்மமாகவோ அல்லது திரவமாகவோ இருப்பதற்கு மிகவும் நிலையற்றதாக உள்ளது, ஆனால் இது நீர்த்த வாயு கட்டத்தில் நிலைப்புத்தன்மை பெற்றுள்ளது.

மேற்கோள்கள்

கோபால்ட் சேர்மங்கள்
புளோரைடுகள்
கொழுப்பு உடல்

கொழுப்பு உடல் (Fat body) என்பது முதன்மையாகச் சேமிப்பு உயிரணுக்களால் ஆன மாறக்கூடிய தன்மையுடைய பூச்சி திசு ஆகும். இது பூச்சியின் உட்புற உடல் குழி முழுவதும் (கீமோசீல்) கீமோலிம்ப் மற்றும் மேற்றோல், செரிமான உறுப்புகள் மற்றும் சூலகம் போன்ற உறுப்புகளுக்கு அருகில் காணப்படுகின்றன. ஊட்டக்கூறு சேமிப்பு மற்றும் வளர்சிதை மாற்றமே இதன் முக்கிய செயல்பாடுகளாகும். இதற்காக இவை பொதுவாகப் பாலூட்டிகளில் உள்ள கொழுப்பு திசு மற்றும் கல்லீரலின் கலவையுடன் ஒப்பிடப்படுகிறது. இருப்பினும், இது இயக்குநீர் ஒழுங்குபாடு, நோய்த்தடைக் காப்பு, கருவுணவாக்கம், நுண்ணுயிர் எதிர்பொருள் மூலக்கூறுகளின் உற்பத்தி தளம் போன்ற பல்வேறு பிற பணிகளில் உதவக்கூடும்.

இதன் இருப்பு, கட்டமைப்பு, உயிரணு கலவை, இருப்பிடம் மற்றும் செயல்பாடுகள் பூச்சிகளிடையே பேரினத்திற்குப் பேரினம் வேறுபடுவதுடன், ஒரே பேரினத்தின் வெவ்வேறு சிற்றினங்களுக்கிடையிலும் அல்லது ஒரு சிற்றினத்தின் வளர் நிலைகளுக்கு இடையில் கூட வேறுபடுகின்றன.

செயல்பாடுகள் 
கொழுப்பு உடல் கொழுப்பு சேமிப்பு மற்றும் வளர்சிதை மாற்றம், நாளமில்லா சுரப்பி கட்டுப்பாடு மற்றும் நோய் எதிர்ப்புச் சக்தி உள்ளிட்ட பல்வேறு செயல்பாடுகளில் உதவுகிறது. கொழுப்பு உடலில் மைசிட்டோசைட்டுகள் எனப்படும் சிறப்பு உயிரணுக்கள் உள்ளன. இவை இவற்றுக்குள் வாழும் இணைவாழ்வு வாழும் நிலைக்கருவிலிகளைக் கொண்டுள்ளன. கொழுப்பு உடல் குறியீடுகள் எனப்படும் ஒழுங்குமுறை மூலக்கூறுகள் மூலம் கொழுப்பு உடல் பூச்சிகளின் வளர்ச்சி மற்றும் நீண்ட ஆயுளை ஒழுங்குபடுத்துகிறது.

வளர்ச்சி 
கொழுப்பு உடல் கருவளர்ச்சியின் போது மைய அடுக்கிலிருந்து தோன்றுகின்றது. பொதுவாக மெல்லிய தாள்கள், நாடாக்கள் அல்லது சிறிய முடிச்சுகள் ஆகியவற்றின் வலையமைப்பால் ஆனது. இது குருதிக்குழியில் இணைப்பு திசு மற்றும் மூச்சுக்குழாய் மூலம் தொடர்புடையது. இதனால் இதன் பெரும்பாலான உயிரணுக்கள் குருதி நிணநீர் நேரடி தொடர்பில் உள்ளன.

பிற கணுக்காலிகள் 
கொழுப்பு உடல் குறித்து பூச்சிகளில் சிறப்பாக ஆய்வு செய்யப்பட்டுள்ளது. இருப்பினும், இது கெலிசரேட்டா, ஓடுடைய கணுக்காலி மற்றும் மிரியபோடாவின் அனைத்து முக்கிய வகுப்புகளிலும் காணப்படும்.

மேற்கோள்கள் 

கணுக்காலிகள்
கோபால்ட் இருசிலிசைடு

கோபால்ட் இருசிலிசைடு  (Cobalt disilicide) என்பது CoSi2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு தனிமத்தின் சிலிசைடு உப்பாகக் கருதப்படும் இச்சேர்மம் ஓர் உலோகங்களிடை சேர்மமாகும். ஒரு மீக்கடத்தியான இது 1.4 கெல்வின் மாறுநிலை வெப்பநிலை அளவைக்ம் கொண்டுள்ளது. மேலும் இதன் மாறுநிலைப்புலம் அளவு 105 ஒயர்சுடெட்டு ஆகவும் உள்ளது.

மேற்கோள்கள்

கோபால்ட் சேர்மங்கள்
சிலிசைடுகள்
புளோரைட்டு படிகக் கட்டமைப்பு
அராம் பானு பேகம்

அராம் பானு பேகம் (Aram Banu Begum) இந்தியாவின் முகலாயப் பேரரசைச் சேர்ந்த  ஒரு முகலாய இளவரசியாவார். மூன்றாவது முகலாய பேரரசர் அக்பரின் இளைய மகளாக அறியப்படுகிறார். 1584 ஆம் ஆண்டு திசம்பர் மாதம் 22 ஆம் தேதியன்று இவர் பிறந்தார்.

வாழ்க்கை. 
அக்பர் மற்றும் பீபி தௌலத் சாத்து தம்பதியருக்கு மகளாக  அராம் பானு பேகம் பிறந்தார்.   இவருக்கு சக்கர்-உன்-நிசா பேகம் என்ற ஒரு  சகோதரியும் இருந்தார்.

அராம் பானு பேகம் மிகவும் வெளிப்படையாகவும் குறும்புத்தனமாகவும் இருந்தார்.  அந்தப்புரத்தின் பட்டாம்பூச்சி என்று  இவர் அழைக்கப்பட்டார்.  அக்பரால்  அன்பாக லாட்லி பேகம் என்று அழைக்கப்பட்டார்.  அராம் பானு பேகம்  விரைவான புத்திசாலியாகவும், பதிலளிப்பதில் கூர்மையாகவும் இருந்ததாகக் கூறப்படுகிறது.  சகாங்கீரின் கூற்றுப்படி, அக்பர் இவரை மிகவும் விரும்பினார். மேலும்  இவரது இணக்கமற்ற தன்மையை பணிவு என்றும் விவரித்தார்.

பாபா! என்னைப் போலவே, எனக்குப் பிறகு,  என் அன்பான  இந்த சகோதரிக்கும் இரக்கம் காட்டுங்கள். என்று அக்பர் சகாங்கீரை மீண்டும் மீண்டும் கேட்டுக் கொண்டதாகவும் கூறப்படுகிறது.

மரணம். 
அராம் பானு திருமணமாகாமல் இருந்தார், அவரது சகோதரர் சகாங்கீரின் ஆட்சியின் போது இறந்தார்.   வயிற்றுப்போக்கால்  பாதிக்கப்பட்ட ஆரம் பானு பேகம் 1624  ஆம் ஆண்டு சூன் மாதம் 17 ஆம் தேதியன்று  இறந்தார்.

மேற்கோள்கள் 

1624 இறப்புகள்
1584  பிறப்புகள்
முகலாய அரச குடும்பத்தினர்
சோபா பத்னாவிசு

சோபா பத்னாவிசு (Shobha Fadnavis) இந்தியாவைச் சேர்ந்த ஓர் அரசியல்வாதியாவார். மகாராட்டிர மாநிலத்தைச் சேர்ந்த இவர் பாரதிய சனதா கட்சியின் உறுப்பினராக மகாராட்டிர அரசியலில் இயங்கினார். சந்திரபூர் மாவட்டத்தைச் சேர்ந்த சோபா பத்னாவிசு மகாராட்டிர சட்டமன்றக் குழுவின் உறுப்பினராகவும் மகாராட்டிர அரசாங்கத்தில் ஓர் அமைச்சராகவும் இருந்துள்ளார்.   1990 ஆம் ஆண்டு முதல் 2004 ஆம் ஆண்டு வரை சாவோலி சட்டப்பேரவை தொகுதியை பிரதிநிதித்துவப்படுத்தினார். 2008 ஆம் ஆண்டில் இந்த தொகுதி ஒழிக்கப்படும் வரை இத்தொகுதியை பிரதிநிதித்துவப்படுத்தினார். மகாராட்டிராவின் இரண்டு முறை முதல்வராக இருந்த தேவேந்திர பத்னாவின் அத்தையாகவும் இவர் அறியப்படுகிறார். 

சந்திரபூர் உயர்நிலைப் பள்ளியில் இவர் 10 ஆம் வகுப்பு வரை படித்துள்ளார்.

சோபா பத்னாவிசு தனது அரசியல் வாழ்க்கையில் பிரத்யஞ்சா (வாழ்க்கை வரலாறு) மற்றும் தண்டோலா செடிச்சா (விவசாயிகள் மீது) போன்ற பல புத்தகங்களை எழுதியுள்ளார்.

மேற்கோள்கள்

வாழும் நபர்கள்
மகாராட்டிர அரசியல்வாதிகள்
பாரதிய ஜனதா கட்சி அரசியல்வாதிகள்
சந்திரபூர் மாவட்டம்
வெப்பம் குளிர் மழை

வெப்பம் குளிர் மழை (Veppam Kulir Mazhai) என்பது 2024 ஆம் ஆண்டு இந்தியத் தமிழில் வெளிவந்த சமூக- பரபரப்பூட்டும் திரைப்படமாகும். இத்திரைப்படத்தை பாசுகல் வேதமுத்து எழுதி இயக்கியிருந்தார். இத்திரைப்படத்தில் திரௌ இசுமத் பானு, எம். எசு. பாசுகர் ஆகியோர் நடித்திருந்தனர். இத்திரைப்படத்தை ஆசுடேக் எஃப். டி. எஃப். எசு புரொடக்சன்சு என்ற பதாகையின் கீழ் திரௌ தயாரித்தார்.

கதைச்சுருக்கம் 
சிவகங்கை மாவட்டத்திலிருக்கும் கிராமம் ஒன்றில் வசிக்கும் பெத்தபெருமாள் (திரௌ), பாண்டி (இஸ்மத் பானு) இணையருக்குத் திருமணமாகி ஐந்து ஆண்டுகளாகியும் குழந்தை இல்லை. இப்பிரச்சினையை மையமாகக் கொண்டு பெத்தபெருமாளின் எதிரிகள் அதைக் கிண்டலடிக்கும் கருவியாகப் பயன்படுத்துகின்றனர். அதே நேரத்தில் பெத்தபெருமாளின் அக்கா, அவரை விட 15 வயது குறைவான தனது மகளை அவருக்கு இரண்டாவது திருமணம் செய்து வைக்க முயற்சிக்கிறார். பேரக் குழந்தை வேண்டும் என்பதற்காக, அவரது தாயாரது விருப்பமும் அதுவாகவே இருக்கிறது. இப்படி வெறும் சமுதாயம் மட்டுமல்ல, நெருங்கிய உறவினர்களாலும் குழந்தை இல்லாத இணையர்கள் எதிர்கொள்ளும் புற, அகப் பிரச்னைகளைக் மையமாக வைத்து நகர்வதே `வெப்பம் குளிர் மழை'யின் கதையாகும்.

நடிகர்கள் 

 பெத்தபெருமாள் கதாபாத்திரத்தில் திரௌ 
 பாண்டியாக இஸ்மத் பானு
 திரி அய்யாவாக எம். எசு. பாசுகர்
 பொட்டு வேடத்தில் இராமர்
 தேவ் அபீபுல்லா- காந்தி
 அற்புதம்மாள் வேடத்தில் விஜயலட்சுமி

தயாரிப்பு 
இத்திரைப்படம் பாசுகல் வேதமுத்து இயக்கிய முதற் திரைப்படமாகும்.

வரவேற்பு 
கல்கிஆன்லைனின் இராகவ் குமார் 5 இற்கு 3.5 நட்சத்திரங்கள் என மதிப்பிட்டு" இதுபோன்ற ஒரு உணர்வுப்பூர்வமான கருத்தை எடுத்து சரியான நடிகர்களைத் தேர்ந்தெடுத்ததற்காக படத்தைப் பாராட்டுங்கள்" என்று குறிப்பிட்டார். டைம்ஸ் நவ் விமர்சகர் 5 இற்கு 3.5 என்று மதிப்பிட்டதுடன் "முன்னணி நடிகர்கள் திரௌ, இஸ்மத் பானு ஆகியோர் குறிப்பாக உணர்ச்சிப்பூர்வமான காட்சிகளில் சிறந்த நடிப்பை வழங்கியுள்ளனர்", என்று கூறினார்.

மேற்கோள்கள்

வெளி இணைப்புகள் 
 வெப்பம் குளிர் மழை திரைப்படம்

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்